Diari Oficial de la Generalitat Valenciana


Sumari del DOGV 1858, del 09-09-1992 (1992/825848)

CONVENI entre la Generalitat Valenciana i l'Església Catòlica sobre l'assistència religiosa catòlica als centres hospitalaris de la xarxa pública integrada a la Comunitat Valenciana.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   1858

Data del DOGV
:   09-09-1992

Secció del DOGV
:   ALTRES DISPOSICIONS

Número del document
:   1992/825848


Data del document
:   29-07-1992

Organisme emissor
:   Conselleria de Sanitat i Consum

Tipus de document
:   Anunci

Conveni entre la Generalitat Valenciana i l'Església Catòlica sobre l'assistència religiosa catòlica als centres hospitalaris de la xarxa pública integrada a la Comunitat Valenciana.  
PREAMBUL  
En execució de l'article 1V, 2) de l'acord entre l?Estat Espanyol i la Santa Seu sobre assumptes jurídics de 3 de gener de 1979, en virtut de l?Estatut d?autonomia de la Comunitat Valenciana, i dins del marc jurídic de l'acord sobre assistència religiosa catòlica en centres hospitalaris públics, publicat en el BOE per Ordre de 20 de desembre de 1985.  
La Generalitat Valenciana i els bisbes de l?Església Catòlica de les diòcesis de València, Oriola-Alacant, Sogorb-Castelló i Tortosa, representats formalment en aquest acte per l?Honorable Conseller de Sanitat i Consum, senyor Joaquín Colomer Sala, i l?Excel·lentíssim i Reverendíssim Bisbe Auxiliar de València, monsenyor Rafael Sanus Abad.  
ACORDEN  
Article primer  
La Generalitat. Valenciana farà efectiu el dret d'assistència religiosa catòlica en els centres hospitalaris integrats en la xarxa pública del Servei Valencià de Salut segons les clàusules d'aquest conveni.  
Article segon  
Es prestarà l'assistència religiosa catòlica amb el respecte degut en tot cas a la llibertat religiosa i de consciència, d'acord amb el que disposa l'article segon de la Llei Orgànica 7/1980, de 5 de juliol, sobre llibertat religiosa.  
Article tercer  
A cada centre hospitalari de la xarxa pública de la Generalitat Valenciana hi haurà un servei per a oferir l'assistència religiosa catòlica i l'atenció pastoral als pacients catòlics del centre hospitalari. Aquest servei restarà també obert als altres pacients que ho sol·liciten lliurement i espontània.  
Igualment, podran beneficiar-se d'aquest servei els familiars dels pacients i el personal del centre, sempre que les necessitats del servei hospitalari ho permeten.  
Article quart  
Per a la millor integració en l'hospital del servei d'assistència catòlica, aquest quedarà vinculat a la seua gerència o direcció.  
En tot cas, la prestació del servei d'assistència religiosa es farà dins del respecte a les normes reguladores de l'ordre de l'hospital. No obstant això, el seu contingut i la seua ordenació interna dependran de l'autoritat eclesiàstica competent.  
Aquest servei d'assistència religiosa se realitzarà en coordinació amb els altres serveis del centre hospitalari. Tant aquestos com la direcció o gerència facilitaran els mitjos i col·laboració necessaris per al desenvolupament de la seua missió i, en especial. les informacions oportunes sobre els pacients.  
El personal del centre comunicarà a aquest servei religiós el desig dels pacients, manifestat per ells mateixos o pels seus familiars, de rebre assistència religiosa.  
Article cinqué  
L'assistència religiosa catòlica i l'atenció pastoral comprendran, entre altres, les següents activitats:  
- visita als malalts,  
- celebració dels actes de culte i administració dels sagraments,  
- assessorament en les qüestions religioses i morals,  
- col·laboració en la humanització de l'assistència hospitalària.  
Article sisé  
Els capellans o persones idònies per a prestar l'assistència religiosa catòlica seran designats per l?ordinari de l?indret, i nomenats per les direccions territorials de la Conselleria de Sanitat i Consum o per les gerències de l?àrea de salut.  
Quan l'assistència religiosa catòlica siga a càrrec de diversos capellans o persones idònies, l?ordinari de l?indret en designarà el responsable entre ells.  
Els capellans o persones idònies cessaran en l?exercici de les seues funcions per decisió de l?ordinari de l?indret. En cas de faltes greus a la disciplina del centre, la direcció territorial de Sanitat i Consum o la gerència de l?àrea de salut, després d'haver sentit l?ordinari de l?indret, podran determinar el cessament del capellà o la persona idònia.  
Article seté  
D'acord amb el que estableix l'annex I de l'acord sobre assistència religiosa catòlica en els centres hospitalaris, el nombre de capellans o persones idònies a cada centre serà el següent:  
Fins a 100 llits: Un capellà a temps parcial.  
De 101 a 250: Un capellà a temps complet i un a temps parcial.  
De 251 a 500: Dos capellans a temps complet i un a temps parcial.  
De 501 a 800: Tres capellans a temps complet.  
De 801 a 950: Tres capellans a temps complet i un a temps parcial.  
De 951 a 1350: Quatre capellans a temps complet.  
De 1351 a 1800: Quatre capellans a temps complet i un a temps parcial.  
Més de 1800: Cinc capellans.  
L'obertura i el tancament de centres hospitalaris del Servei Valencià de Salut comportarà l'establiment o la supressió del servei d'assistència religiosa, amb els seus personal, recursos i locals.  
Article vuité  
La Conselleria de Sanitat i Consum, a través del Servei Valencià de Salut, retribuirà el personal del servei d'assistència religiosa, mitjançant els corresponents ordinaris de l?indret, de la manera que es determina en l'annex d'aquest conveni.  
Els capellans o persones idònies seran afiliats al règim de la Seguretat Social del clericat, en les condicions establertes en el Reial Decret 2348/1977, de 27 de juliol. La Conselleria de Sanitat i Consum, a través del Servei Valencià de Salut, assumirà el pagament de la quantitat corresponent a la quota establerta en aquest règim a càrrec de les diòcesis.  
Els capellans o persones idònies tindran els drets i les obligacions que es deriven de la seua funció en igualtat de condicions amb la resta del personal hospitalari. Particularment, tindran dret al descans setmanal i a un mes de vacances anuals.  
Els capellans a temps complet dedicaran a la seua activitat pastoral ordinària quaranta hores setmanals, i vint els capellans a temps parcial. Per a l'atenció a les urgències religioses i pastorals, es farà una distribució del temps entre tots els capellans del centre hospitalari, de forma equitativa i proporcional al seu grau de dedicació.  
Per a la formació permanent necessària, la gerència del centre podrà concedir permisos als capellans o persones idònies que ho sol·liciten, i facilitar-los l'assistència a cursets, congressos i reunions de perfeccionament tècnic i pastoral, en igualtat de condicions amb la« resta del personal del centre.  
Article nové  
El servei d'assistència religiosa catòlica disposarà de capella per a l?oració dels fidels i la celebració del culte. Hom procurarà, en qualsevol cas, que estiga en un lloc idoni i d'accés fàcil per als malalts. El seu nombre i la seua mida estaran en funció de l?estructura del complex hospitalari i de les seues necessitats religioses.  
En casos excepcionals i amb el coneixement previ del responsable de l'assistència religiosa catòlica del centre hospitalari, s'hi podran practicar altres activitats que no desdiguen de la condició pròpia d'un lloc dedicat al culte religiós catòlic.  
Hom procurarà que el servei religiós dispose d'un lloc, si és possible proper a la capella, per tal de rebre-hi visites i de guardar-hi arxius, i perquè hi puguen pernoctar els capellans que integren el servei.  
El servei religiós disposarà dels recursos materials necessaris per a l?exercici de les seues funcions. Amb aquesta finalitat elaborarà anualment un projecte de pressupost que sotmetrà a l'aprovació de la gerència. El pressupost del centre hospitalari inclourà les despeses d'adquisició, manteniment i renovació de l?equipament necessari per al funcionament del servei, i també les que es consideren necessàries per a dur a terme l'assistència religiosa i l'atenció pastoral programades i aprovades per a l'any.  
Article deu  
Per a la interpretació, l'aplicació i el seguiment d'aquest conveni, es constituirà una comissió mixta paritària, composta per representants de la Conselleria de Sanitat i Consum i dels bisbes les diòcesis dels quals comprenen territoris inclosos en l?àmbit de la Comunitat Valenciana, els quals es reuniran al menys una vegada a l'any, i sempre que ho sol·licite alguna de les parts, per tal de resoldre les dificultats que puguen sorgir.  
Compondran aquesta comissió:  
- El Conseller de Sanitat i Consum de la Generalitat Valenciana i el bisbe delegat dels bisbes de l?Església Catòlica de la Comunitat Valenciana, en qualitat de copresidents.  
- El Director del Servei Valencià de Salut i un membre designat pels bisbes, ambdós en qualitat de vice-presidents.  
- Cinc vocals designats pel Conseller de Sanitat i Consum.  
- Cinc vocals designats pel bisbe delegat.  
Hi actuaran com a secretaris dos vocals, designats per cadascun dels vice-presidents.  
La comissió mixta prendrà els seus acords per majoria simple dels assistents, amb el vot unànime dels dos copresidents. Per a la validesa dels acords hi caldrà l'assistència d'un mínim de vuit membres, entre els quals hi haurà d'haver almenys dos dels designats per cadascuna de les parts.  
Article onze  
Les disposicions d'aquest conveni seran recollides en els reglaments de règim intern de tots els centres hospitalaris integrats en la xarxa pública del Servei Valencià de Salut.  
Article dotze  
Aquest conveni vigirà des d e l?endemà de la seua publicació en el Diari Oficial de la Generalitat Valenciana. També es publicarà en els butlletins oficials de les diòcesis afectades.  
No obstant això, les retribucions que es fixen en l'annex i el capítol Pressupostari al qual s'imputen tindran efectivitat a partir de l'1 de gener de 1993.  
DISPOSICIO TRANSITORIA  
Hom respectarà les situacions i els drets adquirits dels actuals capellans dels centres hospitalaris integrats en la xarxa pública del Servei Valencià de Salut. En tot moment aquests capellans podran acollir-se a aquest conveni, comunicant-ho a ambdues parts.  
València, 29 de juliol de 1992.  
EL Conseller de Sanitat i Consum   
JOAQUIN COLOMER SALA  
El Bisbe auxiliar de València,   
RAFAEL SANUS ABAD  
ANNEX  
Els capellans a temps complet seran retribuïts pel Servei Valencià de Salut, amb càrrec al capítol II del pressupost de cada centre, amb la quantitat de 1.623.527 PTA anuals, distribuïdes en 14 pagues o mensualitats de 57.983 PTA. Aquestes retribucions corresponen a l'any 1992, i s'actualitzaran anualment d'acord amb els índexs de pujada salarial dels empleats dels centres hospitalaris del Servei Valencià de Salut.